Bandy Boys -88

Bandy Boys -88 ry (BB-88) on sysmäläinen salibandyn erikoisseura, joka perustettiin 1988. Miesten ja naisten sarjajoukkueiden lisäksi seuralla on useita juniorijoukkueita ja harrasteryhmiä.Seuran verkkosivut, viitattu 18.4.2008 Kaudella 2012-2013 miesten edustusjoukkue pelaa II-divisioonaa Kaakkois-Suomen alueella. Parhaimmillaan edustusjoukkue on pelannut I-divisioonassa. Seuran juniorijoukkueet ovat puolestaan saavuttaneet useita SM- ja aluemestaruusmitaleita.Bandy Boys -88:n alkutaipaleelta -artikkeli, Hörkkö I. 2008

 Historia 
BB-88 on yksi pisimpään yhtäjaksoisesti salibandyn sarjatoiminnassa mukana olleista seuroista. Yhdistys rekisteröitiin  20. maaliskuuta 1988 Pertunmaalla, mutta ensimmäinen joukkue oli ollut mukana Salibandyliiton sarjassa jo päättyneen kauden 1987–1988 ajan. Joukkue pelasi avauskauden nimellä Pertunmaan Tikkapojat. Yhdistys siirtyi Pertunmaalta Sysmään vuonna 1995, jolloin koko Itä-Hämeen alueelta koottu miesten ykkösjoukkue hajosi. Tuolloin toiminta keskittyi pitkälti Sysmään, jossa se on jatkunut näihin päiviin saakka. Bandy Boys -88 vietti 20-vuotisjuhlia keväällä 2008.

Lähteet

Aiheesta muualla
 Seuran kotisivu

Luokka:Suomalaiset salibandyseurat
Luokka:Sysmän urheilu
Luokka:Vuonna 1988 perustetut urheiluseurat